《次韵维心赠葛鲁卿待制求花栽一首》
宋代·刘一止

此日宁无健步移，春前行近着花时。故园乐地今馀几，小县风光客不知。

剩买名裁令乱眼，却嫌芳思只撩诗。属公归赋丹青手，问圃寻农独我宜。

作者简介：刘一止（1078～1160）字行简，号太简居士，湖州归安（今浙江湖州）人。宣和三年进士，累官中书舍人、给事中，以敷文阁直学士致仕。为文敏捷，博学多才，其诗为吕本中、陈与义所叹赏。有《苕溪集》。